Anexa nr. 1

**NOTA DE FUNDAMENTARE**

**la proiectul \_\_\_\_\_\_\_\_\_\_\_\_\_\_\_\_\_\_\_\_\_\_**

*denumirea proiectului actului normativ*

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
|  |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
|  |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| 3.2. Opțiunile alternative analizate și motivele pentru care acestea nu au fost luate în considerare |
|  |
| **4. Analiza impactului de reglementare** |
| 4.1. Impactul asupra sectorului public |
| 4.2. Impactul financiar și argumentarea costurilor estimative |
| 4.3. Impactul asupra sectorului privat |
| 4.4. Impactul social  4.4.1. Impactul asupra datelor cu caracter personal  4.4.2. Impactul asupra echității și egalității de gen |
| 4.5. Impactul asupra mediului |
| 4.6. Alte impacturi și informații relevante |
|  |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
|  |
| **6. Avizarea și consultarea publică a proiectului actului normativ** |
|  |
| **7. Concluziile expertizelor** |
|  |
| **8. Modul de încorporare a actului în cadrul normativ existent** |
|  |
| **9. Măsurile necesare pentru implementarea prevederilor proiectului actului normativ** |
|  |

**Note:**

1. Compartimentele notei de fundamentare se completează dacă informația respectivă are tangență cu domeniul pentru care se propune intervenția. Dacă un anumit compartiment al notei de fundamentare nu se referă la conținutul proiectului actului normativ, în compartimentul respectiv se indică textul „Nu este aplicabil”.
2. În compartimentele notei de fundamentare se indică următoarele informații:

**1. Denumirea sau numele autorului și, după caz, a/al participanților la elaborarea proiectului actului normativ**

Se indică denumirea autorității/autorităților publice care a/au elaborat proiectul actului normativ. În cazul în care proiectul actului normativ constituie inițiativă legislativă a unui deputat sau a unui grup de deputați, se indică numele acestuia/acestora.

În acest compartiment se includ și informațiile privind autoritățile administrative din subordine care au fost consultate sau care au participat nemijlocit la elaborarea proiectului.

Dacă pentru elaborarea proiectului actului normativ a fost constituit un grup de lucru, se indică numărul și data documentului prin care s-a constituit grupul de lucru respectiv.

În cazul antrenării unor experți se indică informația despre aceștia, inclusiv despre organizația care i-a delegat sau implicat.

**2. Condițiile ce au impus elaborarea proiectului actului normativ**

***2.1. Temeiul legal sau, după caz, sursa proiectului actului normativ***

Se menționează temeiul legal al elaborării proiectului actului normativ sau sursa acestuia (documentul de politici, actul normativ de nivel superior, hotărârea Curții Constituționale, hotărârea Curții de Conturi, jurisprudența Curții Europene a Drepturilor Omului, tratatul internațional, legislația UE care prevede intervenția sau din care rezultă necesitatea elaborării proiectului actului normativ).

În cazul în care proiectul actului normativ a fost elaborat din proprie inițiativă pentru soluționarea unor deficiențe sau lacune legislative ori care rezultă din petițiile cetățenilor sau demersurile autorităților publice, se face mențiunea respectivă.

***2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative***

Se descriu rezultatele activității de documentare desfășurate de autor: prezentarea situației curente în domeniu și a problemelor care se propun a fi soluționate prin intermediul proiectului actului normativ, raționamentul intervenției. Se enumeră actele normative și aspectele insuficient reglementate, nereglementate sau care urmează a fi abrogate. Se prezintă rezultatele activității de documentare, inclusiv concluziile lucrărilor științifice, studiilor, rapoartelor, recomandărilor internaționale și altor materiale care au fost luate în considerare la elaborarea proiectului actului normativ. Sursele de informație se prezintă în notele de subsol, cu reflectarea acestora, după caz, prin link sau hyperlink.

Pentru proiectele actelor normative cu relevanță UE se face referință la problemele reflectate în analiza de impact elaborată de instituțiile UE și/sau la problema enunțată în preambulul actului UE, adaptate specificului național.

În cazul elaborării analizei impactului se descriu părțile interesate care sunt afectate de probleme și cele care participă la apariția acestora, fiind identificate cauzele problemelor.

**3. Obiectivele urmărite și soluțiile propuse**

***3.1. Principalele prevederi ale proiectului și evidențierea elementelor noi***

Se descriu obiectivele urmărite prin adoptarea actului normativ, care sunt legate de situația și problemele abordate, principalele prevederi și elementele noi, modificările propuse, precum și rezultatele scontate după adoptarea și implementarea actului normativ. Obiectivele și rezultatele scontate trebuie expuse în mod măsurabil, realist, cuantificat și fixat în timp.

Se explică detaliat prevederile proiectului și elementele noi care se conțin în cuprinsul acestuia, astfel încât să fie posibilă identificarea sensului normei juridice și a voinței autorului.

***3.2.******Opțiunile alternative analizate și motivele pentru care acestea nu au fost luate în considerare***

Se identifică opțiunea/opțiunile alternative și riscurile lipsei de intervenție. La selectarea opțiunii/opțiunilor alternative se descriu cele mai realiste opțiuni care ar putea să soluționeze problema pentru atingerea obiectivelor, inclusiv riscurile de nereglementare (de ex: campanii de informare și educare, discuții cu subiecții afectați de problema identificată, stimulente economice, soluții de implementare mai bună a legislației existente etc.).

În cazul actelor normative cu relevanță UE se examinează, în calitate de opțiuni alternative, diferite perioade de intrare în vigoare sau soluții de implementare oferite de actele respective.

**4. Analiza impactului de reglementare**

În funcție de obiectul de reglementare al proiectului actului normativ se descriu impacturile corespunzătoare, directe și indirecte, pe termen lung și scurt, ca schimbări față de situația fără adoptarea actului normativ propus, și se formulează concluzii.

***4.1. Impactul asupra sectorului public***

Se descrie impactul asupra sectorului public sau se explică motivul de ce nu a fost analizat.

Se indică impacturile structurale și instituționale asupra sistemului administrației publice și se descriu, după caz, acțiunile de reformă structurală sau instituțională preconizate, argumentarea necesității acestora, încadrarea în sistemul instituțional existent din punctul de vedere al funcțiilor și competențelor atribuite, respectiv modificările aduse acestuia, precum și efectele prognozate pe termen scurt, mediu și lung.

***4.2. Impactul financiar și argumentarea costurilor estimative***

Se descrie impactul financiar asupra bugetelor, cu indicarea costurilor necesare pentru punerea în aplicare a actelor normative, reflectate pe bugete componente ale bugetului public național și pe ani bugetari, inclusiv a resurselor de la partenerii de dezvoltare, sau cu identificarea economiilor în cadrul bugetelor actuale care ar putea fi realocate în scopuri propuse și, după caz, cu prezentarea informațiilor privind veniturile generate/ratate în baza noilor reglementări.

La argumentarea costurilor estimative ale punerii în aplicare a actului normativ se va ține cont de resursele financiare stabilite în bugetele anuale sau în cadrul bugetar pe termen mediu. De asemenea, se descifrează calculele din care rezultă costurile menționate supra.

***4.3. Impactul asupra sectorului privat***

Se descrie impactul asupra sectorului privat, după grupuri relevante, precum genuri de activități economice, mărimea afacerii, amplasamentul regional și alte caracteristici, sau se explică motivul de ce nu a fost analizat acest impact.

Se indică costurile de conformare, inclusiv cele administrative, impacturile asupra IMM-urilor, prin care se determină pe cât de disproporționat ar putea fi afectate diferite tipuri de IMM-uri, inclusiv în comparație cu întreprinderile mari, impacturile asupra concurenței, alte impacturi relevante.

***4.4. Impactul social***

Se descrie impactul social sau se explică motivul de ce nu a fost analizat.

Se menționează grupurile demografice și sociale afectate și efectele soluțiilor propuse pe termen scurt, mediu și lung asupra acestora.

Se indică efectele asupra gradului de ocupare a forței de muncă, asupra nivelului de salarizare, asupra sănătății și securității în muncă, asupra nivelului sărăciei, asupra accesului la servicii sociale, educaționale și culturale, de asemenea se indică posibilitățile de îmbunătățire a rețelei de servicii.

Se evaluează potențialele riscuri de discriminare după diferite criterii și modul în care soluțiile pot contribui la eliminarea discriminării, cu prezentarea argumentelor și estimarea riscurilor.

***4.4.1. Impactul asupra datelor cu caracter personal***

Se indică scopurile prelucrării datelor cu caracter personal, categoriile de date cu caracter personal vizate, domeniul de aplicare a eventualelor restricții introduse.

De asemenea se descriu garanțiile pentru a preveni abuzurile, accesul ilegal sau transferul ilegal al datelor cu caracter personal.

Se indică potențialii operatori, perioadele de stocare a datelor cu caracter personal, precum și garanțiile aplicabile, având în vedere natura, domeniul de aplicare și scopurile prelucrării datelor cu caracter personal.

Se evidențiază potențialele riscuri pentru drepturile și libertățile persoanelor vizate.

***4.4.2. Impactul asupra echității și egalității de gen***

Se evidențiază modul în care noile prevederi pot influența în mod diferit femeile, bărbații și minoritățile de gen, precum și măsurile menite să elimine discriminarea și să promoveze oportunitățile egale în toate domeniile vieții sociale.

***4.5. Impactul asupra mediului***

Se descrie impactul asupra mediului sau se explică motivul de ce nu a fost analizat.

Se descriu efectele negative și pozitive, pe termen scurt, mediu și lung, asupra calității mediului, conform criteriilor de durabilitate: utilizarea resurselor naturale, a resurselor regenerabile și neregenerabile; emisiile de gaze cu efect de seră; poluarea și deșeurile; biodiversitatea și conservarea ecosistemelor; impactul asupra comunităților umane; economia circulară și reciclarea; consumul de energie, eficiența și performanța energetică; alte aspecte de mediu, cu prezentarea dovezilor și argumentelor.

***4.6. Alte impacturi și informații relevante***

Se descriu alte impacturi economice sau sociale, de exemplu: impactul asupra forței de muncă, asupra prețurilor, a consumatorilor, a veniturilor și a bunăstării, asupra dezvoltării tehnologice și digitalizării, asupra fluxurilor financiare și capitalului, asupra competitivității, a comerțului, a inovației, a cercetării și dezvoltării, a creșterii economice; impactul asupra sănătății și sistemului de sănătate, asupra învățământului și sistemului de învățământ, asupra protecției și asigurării sociale și medicale, asupra condițiilor de muncă, asupra culturii, asupra accesului la servicii publice, a incluziunii sociale, a regiunilor, asupra securității și siguranței alimentare; alte impacturi relevante.

**5. Compatibilitatea proiectului actului normativ cu legislația UE**

Se completează pentru proiectele actelor normative cu relevanță UE, fiind incluse concluziile expertizei de compatibilitate cu legislația UE.

Se indică tipul, titlul, numărul și data actului/actelor juridice ale UE care se transpune/se transpun în proiectul actului normativ și dacă acesta/acestea este/sunt în proces de revizuire de către instituțiile UE și ar putea fi modificat/modificate în viitorul apropiat.

***5.1. Măsuri normative necesare pentru transpunerea actelor juridice ale UE în legislația națională***

Se indică:

a) obiectivele actului juridic al UE;

b) gradul de transpunere a actului juridic al UE, precizându-se dacă transpunerea este totală, parțială sau selectivă;

c) argumentarea introducerii unor reglementări care nu sunt prevăzute expres în actul juridic al UE și/sau care depășesc cerințele minime stabilite de acesta.

În situația transpunerii parțiale sau selective a actului juridic al UE se precizează termenul/termenele-limită și modalitatea de transpunere totală a acestuia în legislația națională (măsurile normative de transpunere preconizate, inclusiv actele normative naționale conexe care urmează a fi modificate în vederea asigurării transpunerii integrale a actului juridic al UE).

În situația în care actul juridic al UE nu a fost transpus anterior în legislația națională (transpunere primară), se menționează expres acest lucru, iar în cazul în care acesta a constituit anterior obiect al transpunerii (totale, parțiale sau selective), se enumeră actele normative naționale de transpunere relevante, precum și prevederile transpuse ale actului juridic al UE.

După caz, se face referire la reglementările similare existente în legislația statelor membre ale UE sau a statelor în curs de aderare.

Se include mențiunea privind elaborarea tabelului de concordanță și actualizarea acestuia.

***5.2. Măsuri normative care urmăresc crearea cadrului juridic intern necesar pentru implementarea legislației UE***

Se indică lista actelor juridice ale UE pentru care se creează cadrul juridic intern necesar în vederea implementării și se prezintă argumente pentru justificarea necesității aprobării măsurilor incluse în proiect în vederea implementării legislației UE.

**6. Avizarea și consultarea publică a proiectului actului normativ**

Se indică autoritățile și instituțiile publice, alte persoane fizice sau juridice care au avizat pozitiv proiectul fără obiecții și propuneri, cele care au prezentat obiecții, propuneri sau recomandări, precum și cele care au avizat negativ proiectul sau nu au prezentat avize sau recomandări.

În cazul proiectelor actelor normative ce se referă la reglementarea activității de întreprinzător se prezintă concluziile grupului de lucru al Comisiei de stat pentru reglementarea activității de întreprinzător.

În situația în care, potrivit legislației, sunt obligatorii și alte avize se face mențiunea despre acestea și despre modul de încorporare în textul proiectului a propunerilor acceptate.

Se va indica pagina web oficială unde a fost publicat anunțul privind inițierea elaborării proiectului și informația privind recomandările/contribuțiile recepționate.

Se menționează acțiunile întreprinse în vederea respectării prevederilor Legii nr. 239/2008 privind transparența în procesul decizional (organizarea dezbaterilor publice, meselor rotunde, publicarea proiectului pentru consultare publică, informații despre procesul de consultare cu societatea civilă, partenerii sociali, mediul academic, asociațiile profesionale, autoritățile administrației publice locale etc.).

**7. Concluziile expertizelor**

Se indică rezultatele expertizei anticorupție, în special concluziile privind identificarea normelor din proiect care ar favoriza corupția, precum și recomandările pentru excluderea sau diminuarea efectelor acestora. Dacă expertiza respectivă nu este necesară, se indică în mod expres acest lucru și temeiul legal al exceptării.

Se prezintă concluziile expertizei juridice privind compatibilitatea proiectului actului normativ cu prevederile Constituției Republicii Moldova, cu alte acte normative și cu legislația UE. Se indică rezultatele expertizei juridice cu privire la respectarea cerințelor procedurale privind elaborarea proiectului actului normativ, asigurarea concordanței proiectului cu jurisprudența Curții Constituționale și cu prevederile tratatelor internaționale la care Republica Moldova este parte, respectarea temeiului legal și a normelor de tehnică legislativă, precum și alte aspecte indicate în concluziile expertizei.

**8. Modul de încorporare a actului în cadrul normativ existent**

Se indică lista actelor normative ce urmează a fi modificate sau abrogate. În cazul în care urmează a fi adoptate acte normative noi pentru implementarea prevederilor în cauză, se indică expres aceste acte.

**9. Măsuri necesare pentru implementarea prevederilor proiectului actului normativ**

Se descrie cum va fi organizată implementarea opțiunii recomandate pentru a atinge obiectivele, inclusiv instituțiile implicate, responsabile de implementare și care contribuie la aceasta, precum și cele care asigură respectarea prevederilor opțiunii și suport în implementare.

Se menționează capacitățile de competență, materiale, umane și financiare ale principalelor instituții implicate în implementare.

Se stabilește modalitatea și periodicitatea de măsurare a performanței actului normativ propus.